CELEX: 32018R0148
Language: mt
Date: 2017-09-27 00:00:00
Title: Regolament Delegat tal-Kummissjoni (UE) 2018/148 tas-27 ta' Settembru 2017 li jemenda l-Annessi II, III u IV tar-Regolament (UE) Nru 978/2012 tal-Parlament Ewropew u tal-Kunsill li japplika skema ta' preferenzi tariffarji ġeneralizzati

31.1.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 26/8
            
         REGOLAMENT DELEGAT TAL-KUMMISSJONI (UE) 2018/148
   tas-27 ta' Settembru 2017
   li jemenda l-Annessi II, III u IV tar-Regolament (UE) Nru 978/2012 tal-Parlament Ewropew u tal-Kunsill li japplika skema ta' preferenzi tariffarji ġeneralizzati
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 978/2012 tal-Parlament Ewropew u tal-Kunsill tal-25 ta' Ottubru 2012 li japplika skema ta' preferenzi tariffarji ġeneralizzati u li jħassar ir-Regolament tal-Kunsill (KE) Nru 732/2008 (1), u b'mod partikolari l-Artikoli 5(3), 10(5) u 17(2) tiegħu,
   Billi:
   
               (1)
            
            
               L-Artikolu 4 tar-Regolament (UE) Nru 978/2012 jistabbilixxi l-kriterji għall-għoti tal-preferenzi tariffarji skont l-arranġament ġenerali tal-Iskema Ġeneralizzata ta' Preferenzi (“SĠP”).
            
         
               (2)
            
            
               Il-punti (a) u (b) tal-Artikolu 4(1) tar-Regolament (UE) Nru 978/2012 jipprevedu rispettivament li, pajjiż li jkun ġie kklassifikat mill-Bank Dinji bħala pajjiż bi dħul għoli jew bi dħul medju superjuri għal tliet snin konsekuttivi, jew pajjiż li jibbenefika minn arranġament ta' aċċess preferenzjali għas-suq li jipprovdi l-istess preferenzi tariffarji bħall-SĠP, jew aħjar, sostanzjalment għall-kummerċ kollu,jenħtieġ li ma jibbenefikax mill-SĠP.
            
         
               (3)
            
            
               Il-lista tal-pajjiżi benefiċjarji tal-SĠP ġenerali msemmija fil-punt (a) tal-Artikolu 1(2) tar-Regolament (UE) Nru 978/2012, hija stabbilita fl-Anness II ta' dak ir-Regolament. L-Artikolu 5(2) tar-Regolament (UE) Nru 978/2012 jipprevedi li l-Anness II għandu jiġi rieżaminat sal-1 ta' Jannar ta' kull sena. Ir-rieżami jenħtieġ li jikkunsidra l-bidliet fil-kundizzjonijiet ekonomiċi, tal-iżvilupp jew kummerċjali tal-pajjiżi benefiċjarji meta mqabblin mal-kriterji mniżżla fl-Artikolu 4.
            
         
               (4)
            
            
               Skont l-Artikolu 5(2) tar-Regolament (UE) Nru 978/2012, hemm bżonn li jingħata żmien biżżejjed biex pajjiż benefiċjarju tal-SĠP u l-operaturi ekonomiċi ikunu jistgħu jadattaw ruħhom għall-istatus rivedut tal-pajjiż fir-rigward tal-SĠP. Għalhekk, l-arranġament tal-SĠP ikompli għal sena wara d-data tad-dħul fis-seħħ ta' bidla fl-istatus ta' pajjiż kif imsemmi fl-Artikolu 4(1)(a) u għal sentejn wara d-data tal-applikazzjoni ta' arranġament għal aċċess preferenzjali għas-suq, kif imsemmi fl-Artikolu 4(1)(b).
            
         
               (5)
            
            
               Il-Paragwaj ġie kklassifikat mill-Bank Dinji bħala pajjiż bi dħul medju superjuri fl-2015, l-2016 u l-2017. Għaldaqstant, il-Paragwaj ma għadux jikkwalifika għal status ta' pajjiż benefiċjarju tal-SĠP skont l-Artikolu 4(1)(a) tar-Regolament (UE) Nru 978/2012 u jenħtieġ li jitneħħa mill-Anness II ta' dak ir-Regolament, b'effett mill-1 ta' Jannar 2019.
            
         
               (6)
            
            
               Arranġamenti ta' aċċess preferenzjali għas-suq bdew japplikaw għall-Côte d'Ivoire fit-3 ta' Settembru 2016, għas-Sważiland fl-10 ta' Ottubru 2016 u għall-Ghana fil-15 ta' Diċembru 2016. Għalhekk, skont l-Artikolu 4(1)(b), il-Côte d'Ivoire, is-Swaziland u l-Ghana jenħtieġ li jitneħħew ukoll mill-Anness II tar-Regolament (UE) Nru 978/2012 b'effett mill-1 ta' Jannar 2019.
            
         
               (7)
            
            
               L-Artikolu 9(1) tar-Regolament (UE) Nru 978/2012 jistabbilixxi l-kriterji speċifiċi ta' eliġibilità għall-għoti tal-preferenzi tariffarji skont l-arranġament speċjali dwar l-inċentivi għall-iżvilupp sostenibbli u l-governanza tajba (“SĠP+”) lil pajjiżi benefiċjarji tal-SĠP. Il-lista tal-pajjiżi benefiċjarji tal-SĠP+ hija stabbilita fl-Anness III tar-Regolament (UE) Nru 978/2012.
            
         
               (8)
            
            
               Bħala konsegwenza tal-fatt li ma jibqax pajjiż benefiċjarju tal-SĠP b'seħħ mill-1 ta' Jannar 2019, il-Paragwaj lanqas ma jibqa' benefiċjarju tal-SĠP+ skont l-Artikolu 9(1) tar-Regolament (UE) Nru 978/2012. Il-Paragwaj jenħtieġ li jitneħħa mill-Anness III ta' dak ir-Regolament b'effett mill-1 ta' Jannar 2019.
            
         
               (9)
            
            
               L-Artikolu 17(1) tar-Regolament (UE) Nru 978/2012 jistipula li pajjiż, li jkun identifikat min-Nazzjonijiet Uniti bħala pajjiż l-anqas żviluppat jenħtieġ li jibbenefika mill-preferenzi tariffarji taħt l-arranġament speċjali għall-pajjiżi l-inqas żviluppati (EBA — Kollox Barra l-Armi). Il-lista ta' pajjiżi benefiċjarji EBA hija stabbilita fl-Anness IV ta' dak ir-Regolament.
            
         
               (10)
            
            
               In-NU neħħew lill-Guinea Ekwatorjali mill--kategorija ta' pajjiż l-inqas żviluppat fl-4 ta' Ġunju 2017. Għaldaqstant, il-Guinea Ekwatorjali ma għadhiex tikkwalifika għal status ta' benefiċjarju EBA skont l-Artikolu 17(1) tar-Regolament (UE) Nru 978/2012 u jenħtieġ li titneħħa mill-Anness IV ta' dak ir-Regolament. F'konformità mal-Artikolu 17(2) tar-Regolament (UE) Nru 978/2012, it-tneħħija tal-Guinea Ekwatorjali mil-lista ta' pajjiżi benefiċjarji tal-EBA jenħtieġ li tapplika wara perjodu ta' tranżizzjoni ta' tliet snin mid-data li fiha r-Regolament jidħol fis-seħħ, jiġifieri l-1 ta' Jannar 2021.
            
         
               (11)
            
            
               Barra minn hekk, il-Guinea Ekwatorjali ġiet ikklassifikata mill-Bank Dinji bħala pajjiż ta' dħul għoli fl-2015 u bħala pajjiż bi dħul medju superjuri fl-2016 u l-2017. Għaldaqstant, il-Guinea Ekwatorjali ma għadhiex tikkwalifika għal status ta' pajjiż benefiċjarju tal-SĠP skont l-Artikolu 4(1)(a) tar-Regolament (UE) Nru 978/2012 u jenħtieġ li titneħħa mill-lista ta' pajjiżi benefiċjarji tal-SĠP fl-Anness II ta' dak ir-Regolament, b'effett mill-1 ta' Jannar 2021,
            
         ADOTTAT DAN IR-REGOLAMENT:
   Artikolu 1
   Emendi fir-Regolament (UE) Nru 978/2012
   Ir-Regolament (UE) Nru 978/2012 emendat kif ġej:
   
               (1)
            
            
               Fl-Anness II, il-kodiċi alfabetiċi u l-pajjiżi korrispondenti li jmiss jiġu mħassra mill-kolonni A u B, rispettivament:
               
                           CI
                        
                        
                           Il-Kosta tal-Avorju
                        
                     
                           GH
                        
                        
                           Il-Ghana
                        
                     
                           PY
                        
                        
                           Il-Paragwaj
                        
                     
                           SZ
                        
                        
                           Is-Swaziland
                        
                     
         
               (2)
            
            
               Fl-Anness III, il-kodiċi alfabetiku u l-pajjiż korrispondenti li ġejjin jitħassru mill-kolonni A u B, rispettivament:
               
                           PY
                        
                        
                           Il-Paragwaj
                        
                     
         
               (3)
            
            
               Fl-Annessi II u IV, il-kodiċi alfabetiku u l-pajjiż korrispondenti li ġejjin jitħassaru mill-kolonni A u B, rispettivament:
               
                           GQ
                        
                        
                           Il-Guinea Ekwatorjali
                        
                     
         Artikolu 2
   Dħul fis-seħħ u applikazzjoni
   Dan ir-Regolament għandu jidħol fis-seħħ fl-1 ta' Jannar 2018.
   L-Artikolu 1(1) u (2) għandhom japplikaw mill-1 ta' Jannar 2019.
   L-Artikolu 1(3) għandu jibda japplika mill-1 ta' Jannar 2021.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-27 ta' Settembru 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 303, 31.10.2012, p. 1.